stanford-oval/wikipedia huggingface dataset:
Stanislav Griga
Ura valmentajana

Valmennusuran Griga aloitti tutussa seurassa MŠK Žilinassa vuonna 1995. Hän valmensi seuraa yhden kauden ja siirtyi sitten FK AS Trenčinin peräsimeen. Grigan johdolla seura voitti Slovakian 1. divisioonan kaudella 1996–1997 ja nousi pääsarjaan, jossa sijoittui ensimmäisellä kaudellaan neljänneksi. Menestyksen myötä Grigasta tuli kesällä 1998 Slovakian suurseuran, ŠK Slovan Bratislavan päävalmentaja ja hän johdatti seuran Slovakian tuplamestariksi.
Griga jätti Slovakian mestarina ja siirtyi kahdeksi vuodeksi Slovakian U21-maajoukkueen valmentajaksi. Grigan johdolla Slovakia eteni välieriin omissa EM-kisoissa 2000. Seurajoukkuevalmentajaksi Griga palasi heinäkuussa 2001 ZTS Dubnican päävalmentajana. Dubnica sijoittui Grigan alaisuudessa Slovakian liigan keskikastiin.
Kesällä 2003 Griga siirtyi valmentamaan Tšekkiin FC Slovan Liberecin joukkueeseen. Grigan aikana Slovan menestyi hyvin UEFA Intertoto Cupissa 2004 ja oli Gambrinus ligassa parhaimmillaan neljäs. Hän jätti seuran kauden 2004–2005 jälkeen.
Joulukuussa 2005 Grigasta tuli AC Sparta Prahan päävalmentaja.  Hän voitti seuran kanssa Tšekin cupin keväällä 2006. Griga sai potkut seurasta elokuussa 2006.
Kaudeksi 2007–2008 Griga siirtyi Tšekin liigaan nousseen FK Viktoria Žižkovin valmentajaksi. Kausi päättyi sijalle 10, ja joukkue säilytti sarjapaikkansa. Kausi 2008–2009 alkoi Viktorialta heikosti, ja Griga sai potkut syyskuussa 2008. Heinäkuussa 2010 hän palasi valmennustehtäviin kotimaahansa FK Senican peräsimeen. Grigan johdolla Senica selvitti tiensä Eurooppa-liigaan kaudeksi 2011–2012, mutta tie katkesi kolmannelle karsintakierrokselle. Huhtikuussa 2012 Griga jätti Senican ja siirtyi Slovakian maajoukkueen päävalmentajaksi.  Pesti päättyi potkuihin kesäkuussa 2013. Slovakia oli ennen potkuja jäänyt 1–1 tasapeliin Liechtensteinin kanssa ja menettänyt mahdollisuutensa selvitä MM-kisoihin.
Ura valmentajana > Meriitit valmentajana

Slovakian mestaruus: 1999
Slovakian cup: 1999
Slovakian 1. divisioona: 1997
Tšekin cup: 2006
Aiheesta muualla

Stanislav Griga Data Sheet
Tšekkoslovakian joukkue – Jalkapallon MM-kilpailut 1990
1 Stejskal
2 Bielik
3 Kadlec
4 Hašek
5 Kocian
6 Straka
7 Bílek
8 Chovanec
9 Kubík
10 Skuhravý
11 Moravčík
12 Fieber
13 Němec
14 Weiss
15 Kinier
16 Hýravý
17 Knoflíček
18 Luhový
19 Griga
20 Němeček
21 Mikloško
22 Palúch
Valmentaja Vengloš
| 0 | 1 | 2 |
| --- | --- | --- |
| Edeltäjä: Jaroslav Hřebík | AC Sparta Prahan päävalmentaja 12/2005–8/2006 | Seuraaja: Michal Bílek |
| 0 | 1 | 2 |
| --- | --- | --- |
| Edeltäjä: Vladimír Weiss | Slovakian jalkapallomaajoukkueen päävalmentaja 4/2012–6/2013 | Seuraaja: Ján Kozák |
Suuri Pyhäkalan Linnavuori

| Suuri Pyhäkalan linnavuori> Sijainti |
| --- | --- |
 Suuri Pyhäkalan linnavuori
Koordinaatit:  60.93646587°N, 28.09344370°E
Valtio:  Suomi
Paikkakunta:  Lappeenranta
Historia
Tyyppi:  Linnavuori
Huippukausi:  rautakausi
Infobox OKVirheellinen NIMI-arvo: 
Suuri Pyhäkalan Linnavuori on Etelä-Karjalassa Lappeenrannassa Simolan lähellä Melkkolan kylässä sijaitseva epävarma linnavuori.
Linnavuori

Linnavuori sijaitsee Lappeenrannan kirkosta 15 kilometriä etelälounaaseen ja se on Suuri Pyhäkalan lounaisrannalla oleva korkea kalliomäki. Se on pieni, mutta jyrkkäseinäinen vuori. Mäen laki on kolmion muotoinen ja epätasainen. Mahdollisen linnan kaakkois-, etelä ja itäsivusta on jyrkänteiden suojaama, mutta länsipuolella rinteet ovat loivia. Siellä sijaitsee lyhyt kiviraunio, joka on tulkittu kivivallin jäännökseksi. Valli on neljä metriä leveä ja 0,5–1,0 metriä korkea. Se voisi kuitenkin olla myös lapinraunio.
Tutkimukset

Kohteessa ei ole suoritettu arkeologisia kaivauksia. Se on tutkittu pintapuolisesti vuosina 1974 (Timo Miettinen), 1976 (Matti Huurre, Pekka Sarvas ja Jussi-Pekka Taavitsainen) sekä Aarni Erä-Esko ja 1998 (Timo Jussila).
Stefano Gross

Stefano Gross
Stefano Gross (s. 4. syyskuuta 1986 Bolzano, Italia) on italialainen alppihiihtäjä, joka on erikoistunut pujotteluun. Hän edustaa GS Fiamme Gialle -seuraa.
Gross sijoittui Mont-Sainte-Annen junioreiden MM-kilpailuissa 2006 pujottelussa neljänneksi. Garmisch-Partenkirchenin MM-kilpailuissa 2011 hän oli samassa lajissa 22:s, Schladmingissa 2013 11:s, Sotšin olympialaisissa 2014 neljäs, Sankt Moritzin MM-kilpailuissa 2017 yhdeksäs ja Åren MM-kilpailuissa 2019 kymmenes.
Gross kilpaili maailmancupissa ensimmäisen kerran Alta Badian pujottelussa joulukuussa 2008. Ensimmäisen pistesijansa hän sai oltuaan samalla kaudella Garmisch-Partenkirchenin pujottelussa 25:s. Kymmenen parhaan joukkoon hän selviytyi ensimmäisen kerran oltuaan kahdeksas Alta Badian pujottelussa joulukuussa 2011. Ensimmäiset palkintokorokepaikkansa hän saavutti myöhemmin samalla kaudella oltuaan Adelbodenissa kolmas, Schladmingissa toinen ja Banskossa kolmas. Pujottelucupissa hän sijoittui viidenneksi. Ensimmäisen voittonsa hän saavutti Adelbodenin pujottelussa tammikuussa 2015. Hän oli samalla kaudella toinen Wengenin ja Schladmingin pujotteluissa. Kaudella 2015–2016 hän oli kolmas Wengenin ja Kranjska Goran pujottelussa ja Tukholman paripujottelussa. Kaudella 2016–2017 hän sijoittui toiseksi Kransjka Goran ja kolmanneksi Madonna di Campiglion pujottelussa. Kaudella 2019−2020 hän oli kolmas Val d’Isèren pujottelussa.
Svjatopolk II

Svjatopolk II Izjaslavitš (ven. Святополк II Ізяславич ) (1050 – 16. huhtikuuta 1113) oli Kiovan Venäjän ruhtinas 20 vuoden ajan vuosina 1093–1113. Hän nousi valtaan Vsevolod I:n kuoltua vuonna 1093.
Hänellä oli jatkuvaa valtataistelua Tšernihivin ruhtinaiden ja kumandinien kanssa.
Hänen valtakautensa päättyi vuoteen 1113, jolloin hän kuoli 63 vuoden iässä.
Stefano Giovannoni

Stefano Giovannoni (s. 1954 La Spezia, Italia) on italialainen arkkitehti, teollinen muotoilija ja sisustussuunnittelija. Hän valmistui arkkitehdiksi Firenzessä 1978 ja työskentelee nykyisin Milanossa. Hän toimii Milanon Domus-akatemian rehtorina Università del Progetto in Reggio Emilia:ssa.
Yhteistyötä hän tekee mm. seuraavien yritysten kanssa: Magis, Seiko, Kankyo, Oras ja Siemens. Alessin muovitavaroista valtaosa on Giovannonin suunnittelemia, samoin kuin suomalaisille tuttu pisaranmuotoinen Bliw-nestesaippuapakkaus (2002) .
Stefano Giovannoni on saanut lukuisia arvokkaita huomionosoituksia :
“Shincenchiku Residential Design Competition” -palkinto 1980
“Concorso per una piazza a Santa Croce sull’ Arno”-palkinto 1980
”Concorso per la ristrutturazione del centro storico di Castel di Sangro”-kilpailun voitto yhdessä A. Branzin ja R. Butin kanssa 1989
Suomalaiset kylpylät

| Suomalaiset kylpylät Kotimaisen kylpyläkulttuurin historiaa |
| --- | --- |
 Kuva on elokuvasta Syntipukki (1957), jota kuvattiin Hangon kylpylässä.
Kirjailija:  Liisa Suvikumpu
Kieli:  suomi
Genre:  kylpylähistoria
Kustantaja:  Suomalaisen Kirjallisuuden Seura
Julkaistu:  2014
Ulkoasu:  Anne Kaikkonen
Sivumäärä:  240 s.
ISBN:  ISBN 978-952-222-239-8
Sarja: Kirjokansi 20
Löydä lisää kirjojaKirjallisuuden teemasivulta
Suomalaiset kylpylät – Kotimaisen kylpyläkulttuurin historiaa on suomalaisen kylpyläkulttuurin historiaa käsittelevä Liisa Suvikummun teos vuodelta 2014. Sen on kustantanut Suomalaisen Kirjallisuuden Seura.
Teoksen kirjoittaja Liisa Suvikumpu on Euroopan historian dosentti Helsingin yliopistossa. Hän on tehnyt useita palkittuja kulttuurihistoriallisista teoksia.
Suomessa kylpyläkulttuurin tutkimus on jäljessä Ruotsista, vaikka yksittäisten kylpylöiden historiaa onkin kartoitettu. Tässä teoksessa on kylpyläkulttuuria ja sen historiaa laajasti eri näkökulmista käsitteleviä artikkeleita. Lisäksi siinä esitellään 29 suomalaista kylpylää ja Vihdin ja Lohjan kylpyläkeskittymä. Kirjoittaja kertoo, että kylpylöissä ei käyty pelkästään edistämässä terveyttä, vaan ne olivat iloisen seuraelämän keskuksia, joissa nautittiin raikkaan lähdeveden ohella myös kuplivaa samppanjaa.
Suomalaisen kylpyläkulttuurin kultakautta oli aika 1830-luvulta toiseen maailmansotaan, ja siihen kauteen Suvikumpu keskittyy. Osa kylpylöistä on jäänyt yleisöltä unohduksiin, mutta paratiisiksi luonnehdittuun Terijoen merikylpylään kohdistuu yhä suorastaan palvovaa asennetta. Pietarin-radan valmistuttua 1870 erityisesti se, mutta myös moni muukin suomalainen kylpylä, oli venäläisen ylhäisön suosiossa. Sotien jälkeen kylpylöistä tuli sotaveteraanien hoitoon erikoistuneita parantoloita, kunnes syntyi uusi glamoröösiä luksusta tarjoava kylpyläkulttuuri, jossa keskitytään paljolti lapsiin.
Arviot

Seppo Paajanen (Etelä-Saimaa) antaa arvioksi: "Perusteellinen esitys on saatu sujuvaan muotoon." Kirjan kuvitusta kiittää niin Paajanen kuin Merja Rätykin (Kirkko ja Kaupunki).
Aiheesta muualla

Wikimedia Commonsissa on kuvia tai muita tiedostoja aiheesta .
Kirjan esittely, (Arkistoitu – Internet Archive) Yle.fi 4.9.2014, Yle Aamu-tv, 31.3.2014, http://areena.yle.fi/tv/2226018%5Bvanhentunut+linkki%5D
Sonic Frontiers

| Sonic Frontiers |
| --- | --- |

Kehittäjä:  Sonic Team
Julkaisija:  Sega
Jakelija:  PlayStation Store, Microsoft Store, Steam, Nintendo eShop ja Humble Store
Ohjaaja:  Morio Kishimoto
Tuottaja:  Takashi Iizuka
Käsikirjoittaja:  Ian Flynn
Säveltäjä:  Jun Senoue
Pelisarja:  Sonic the Hedgehog
Pelimoottori:  Hedgehog Engine 2
Julkaistu:   8. marraskuuta 2022
Lajityyppi:  Tasohyppely, Toimintaseikkailu
Pelimuoto:  yksinpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 7  USK 12 
Alusta:  Microsoft Windows, PlayStation 5, PlayStation 4, Xbox One, Xbox Series X ja Series S, Nintendo Switch
Lisenssi:  Suljettu lisenssi
Jakelumuoto:  Blu-ray-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
Sonic Frontiers on tasohyppelypeli, jonka kehittäjänä toimii Sonic Team ja julkaisijana Sega. Pelaaja ohjaa Sonic-siiliä ja tutkii mystisiä Starfall-saaria kerätäkseen kaikki kaaossmaragdit sen jälkeen kun Sonic, Miles "Tails" Prower ja Amy Rose ajautuvat erilleen mentyään madonreiän läpi. Frontiers yhdistelee tasohyppelyä ja perinteisiä Sonic-sarjan elementtejä – kuten sormuksia ja kuljettavia kiskoja – toimintaan avoimessa maailmassa, jossa pelaaja ratkaisee pulmia kerätäkseen esineitä ja taistelee robottivihollisia vastaan.
Pelin kehitys alkoi Sonic Forcesin (2017) julkaisun jälkeen. Sonic Teamin johtaja Takashi Iizuka halusi Frontiersin luovan Sonic -peleille uuden mallin, joka on samanlainen kuin Sonic Adventure (1998). Sonic Team päätyi avoimeen suunnitteluun ja keskittyi mukauttamaan Sonicin kykyjä avoimeen maailmaan. Frontiers julkaistiin Nintendo Switchille, PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle 8. marraskuuta 2022.
Pelaaminen

Sonic Frontiers on kolmiulotteinen tasohyppely- ja toimintaseikkailupeli. Pelaaja ohjaa Sonicia ja tutkii Starfall-saaria, jossa on metsiä, muinaisia raunioita, aavikoita ja kukkaisia niittyjä. Pelin tarina alkaa kun Sonic, Miles "Tails" Prower ja Amy Rose menevät madonreiän läpi ja Sonic päätyy heistä eroon mystiselle saarelle. Tekoäly antaa neuvoja kun pelaaja yrittää löytää kaaossmaragdeja ja Sonicin ystävät.
Avoimen pelimaailman lisäksi pelissä on Sonicin muistoihin perustuvia kyberavaruustasoja. Ne ovat lineaariselta rakenteeltaan ja tyyliltään samankaltaisia aiempien Sonic-pelien tapaan. Niihin löydetään erilaisten pelimaailmasta löytyvien portaalien kautta. Kyberavaruustasoissa on erilaisia valinnaisia haasteita, kuten tason läpäisy aikarajan sisällä ja kaikkien punaisten sormusten kerääminen. Jokaisen haastaeen läpäisyn jälkeen pelaaja palkitaan avaimella, jota tarvitaan Kaaossmaragdien löytämistä varten. Joissakin tasoissa on uniikkeja haasteita, kuten Big the Catin isännöimmä kalastusminipeli.
Kehitys

Sonic Forcesin (2017) julkaisun jälkeen Sonic Team alkoi tutkia erilaisia lähestymistapoja seuraavaa Sonic-peliä varten. Sonic Team halusi pelisarjan tulevan 30-vuotisjuhlavuoden juhlistamisen lisäksi määritellä, millainen modernin Sonic-pelin tulisi olla, ja vakiinnuttaa sarjan suunnan seuraavalle vuosikymmenelle. Sonic Team tuli johtopäätökseen, että sarjan perinteinen lineaarinen suunnittelu sisälsi "vain vähän tilaa kehitykselle", ja katsoi, ettei voisi edetä tähän suuntaan. Sonic Teamin johtaja ja sarjan tuottaja Takashi Iizuka koki, että sarjan oli otettava innovatiivinen suunta joka olisi tulevien pelien pohjana, samaan tapaan kuinka Sonic the Hedgehog (1991) ja Sonic Adventure (1998) asettivat pohjaa sarjan tuleville peleille.
Sonic Frontiersin käsikirjoittajana toimii Ian Flynn, joka on käsikirjoittanut Archie Comicsin ja IDW Publishingin julkaisemia Sonic-sarjakuvia. Iizuka kommentoi asiaa seuraavasti: "Ian on käsikirjoittanut sarjakuvia pitkään, joten hänen työnsä oli minulle hyvin tuttua, mutta luettuani IDW:n sarjakuvia olin vielä enemmän vaikuttunut hänen lahjakkuudestaan. Tämän takia kysyin häntä tulemaan työskentelemään myös pelin tarinan kansa. Hän tuntee hahmot hyvin, joten hän toi isoja parannuksia hahmojen tunteisiin ja dialogiin". Sega antoi Flynnille pelin juonen pääkohdat, asetelmat ja hahmot, ja Flynn täydensi niitä yksityiskohtaisesti. Ohjaaja Morio Kishimoton mukaan Sonic Frontiersin on tarkoitus olla juoneltaan vakavampi, ja hän toivoo pääsevänsä eroon lajityypin peleissä usein olevasta asetelmasta "hyvät tyypit vastaan pahat tyypit". "Päällisin puolin tarinamme on jotain, josta on helppo nauttia, mutta halusimme myös haastaa itseämme luomaan draaman, joka olisi myös nautittava syvemmällä tasolla ajateltuna. Tämä on harvinainen kokemus toimintapeleissä, joissa edetään pelimaailma kerrallaan, mutta meille oli myös tärkeää sisällyttää se mukaan, koska koimme sen olevan ratkaisevan tärkeää tässä avoimen maailman pelimuodossa."
Aiheesta muualla

Sonic Frontiersin virallinen kotisivu
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Suomen urheilun eettinen keskus

| Suomen urheilun eettinen keskus SUEK ry |
| --- | --- |
Perustettu:  2016 (edeltäjä Suomen Antidopingtoimikunta ADT ry 2001)
Toimiala:  Urheilun eettiset asiat, Antidopingtoiminta, kilpailumanipulaation torjunta sekä katsomoturvallisuuden ja -viihtyvyyden edistäminen
Kotipaikka:  Helsinki
Pääsihteeri:  Teemu Japisson
Puheenjohtaja:  Pia Ek
Hallitus:  Pia Ek (pj.)  Niko Jakobsson (vpj.), Olavi Airaksinen, Laura Andersson, Jere Forsberg (urheilijajäsen), Emma Immonen (urheilijajäsen), Kirsti Laine-Hendolin, Tarja Loikkanen ja Juha Viertola.  Varajäsenet: Timo Hämäläinen ja Ilmari Nalbantoglu.
Aiheesta muualla
Sivusto
Infobox OKNimi-testi OK: 
Suomen urheilun eettinen keskus SUEK ry (aiemmin Suomen antidopingtoimikunta ADT) on Suomen kansallinen antidopingorganisaatio. SUEK vastaa urheilun eettisyyden vahvistamisesta, antidopingtoiminnasta, kilpailumanipulaation torjunnasta, katsomoturvallisuuden ja -viihtyvyyden edistämisestä sekä muista eettisistä teemoista.
Toiminta ja organisaatio

Yhdistyksen keskeiset tehtävät ovat urheilun eettiset asiat, antidopingtoiminta (dopingvalvonta), kilpailumanipulaation torjunta, katsomoturvallisuuden ja -viihtyvyyden edistäminen, koulutustoiminta, viestintä, vaikuttamistyö sekä tutkimustyö. SUEK vahvistaa yhdessä muiden toimijoiden kanssa eettisesti kestävää urheilukulttuuria. SUEK saa rahoituksensa opetus- ja kulttuuriministeriöltä.
Suomen urheilun eettiseen keskukseen kuuluu neljä jäsentä: Suomen Olympiakomitea, Suomen Paralympiakomitea, Suomen Urheilulääkäriyhdistys ja Suomen valtio, jota edustaa opetus- ja kulttuuriministeriö. Opetus- ja kulttuuriministeriö voi ehdottaa hallitukseen kahta tai kolmea muuta varsinaista jäsentä. Suomen Olympiakomitea ry, Suomen Paralympiakomitea ry ja Suomen Urheilulääkäriyhdistys ry voivat kukin esittää yhtä muuta varsinaista jäsentä hallitukseen. Suomen Olympiakomitean ja Suomen Paralympiakomitean urheilijavaliokunnat voivat yhdessä esittää hallitukseen yhtä muuta varsinaista jäsentä. Hallitus vastaa SUEKin strategisesta johtamisesta sekä vuosikokousten päätösten toimeenpanosta. Hallitus tekee vuosikokoukselle esitykset toiminta- sekä taloussuunnitelmasta ja seuraa niiden toteutumista vuoden aikana. Hallituksen toimikausi on kaksi kalenterivuotta. Hallituksen jäsen ei voi olla neljää perättäistä toimikautta enempää hallituksessa. Hallituksen jäsenistä on oltava sekä naisia että miehiä vähintään 40 prosenttia.
SUEKissa on hallituksen lisäksi Erivapauslautakunta ja Antidopingasioiden kurinpitolautakunta. Erivapauslautakunta voi urheilijan kirjallisesta hakemuksesta myöntää määräaikaisen erivapauden urheilussa kielletyn aineen ja/tai menetelmän käyttämiseen Maailman Antidopingtoimisto WADAn vahvistaman Kansainvälisen erivapausstandardin mukaisesti. Antidopingasioiden kurinpitolautakunta on yleiskokouksen nimittämä riippumaton elin, joka käsittelee ja päättää, onko antidopingsäännöstön soveltamispiiriin kuuluvan urheilijan tai muun henkilön menettelyä tai toimintaa pidettävä säännöstössä tarkoitettuna dopingrikkomuksena. Se myös ratkaisee antidopingsäännöstön asioista tehdyt valitukset sekä sen tulkinnasta ja soveltamisesta syntyneet erimielisyydet.
Urheilun eettiset asiat nousivat esiin, kun häirintäkeskustelu laajeni myös urheiluun. SUEK aloitti vuonna 2018 selvitysten tekemisen häirinnän ilmenemisestä eri lajeissa. Vuoden 2019 lopussa SUEK aloitti laajan selvityksen seksuaaliseen ja sukupuoleen perustuvasta häirinnästä suomalaisessa kilpaurheilussa yhteistyössä urheilun urheilujärjestöjen kanssa. Tutkimuksessa selvitettiin, ilmeneekö kilpaurheilussa häirintää: millaista mahdollinen häirintä on ollut ja ketkä mahdolliseen häirintään ovat syyllistyneet. Häirintä suomalaisessa kilpaurheilussa -tutkimuksen perusteella seksuaalinen ja sukupuoleen perustuva häirintä on urheilussa yleistä, mutta ei yleisempää kuin muualla yhteiskunnassa. SUEK teki tutkimuksen pohjalta suositukset eri toimijoille.
Aiheesta muualla

Yhdistyksen kotisivut
Urheilurikkomusten raportointikanava
Kielletyt aineet ja menetelmät urheilussa
Dopingtestitilastot
Séféto Nord

| Séféto Nord |
| --- | --- |
 Séféto Nord
 Koordinaatit: 14°15′55″N, 9°44′30″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  2 250 km²
Väkiluku (2009):  11 600
Infobox OKVirheellinen NIMI-arvo: 
Séféto Nord on maalaiskunta Kayesin alueen Kitan piirissä Malissa. Sen keskuskylä Niagané sijaitsee historiallisella Kaartan alueella 205 kilometriä Kitasta pohjoiseen. Kunnassa on 11 600 ja kylässä 3 900 asukasta (vuonna 2009).
Séféto Nordin kunnan pinta-ala on 2 250 neliökilometriä. Se rajoittuu koillisessa ja kaakossa Kitan piirin Djougounin, lounaassa Séféto Ouestin, lännessä Bafoulabén piirin Diallanin ja luoteessa Diéman piirin Diéouran ja Lambidoun kuntiin. Maisemaa leimaavat tasangot ja alangot. Pysyviä vesistöjä ei ole. Ilmasto on sudanilais-sahelilainen. Kasvillisuus on savannia.
Kuntaan kuuluu kuusi kylää. Asukkaat ovat etupäässä bambaroita. Lisäksi on fulbeja, mandinkoja, kakoloja ja diawandoja. Alueelta suuntautuu voimakas muuttoliike ulkomaille.
Seudun liikenneyhteydet ovat huonot varsinkin sadekaudella. Väestön pääelinkeinot ovat maanviljely ja karjanhoito. Tärkeimmät viljelykasvit ovat maissi, fonio, maapähkinä, hirssi ja lehmänpapu. Kotieläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja pienimuotoista kaupankäyntiä.
Särkijärvi (Eura)

| Särkijärvi |
| --- | --- |
Valtiot:  Suomi 
Paikkakunta:  Eura 
Koordinaatit:  61°01′41″N, 22°07′03″E
Vesistöalue ja valuma-alueen tietoja
Laskujoki:  oja Lamminjärveen 
Järvinumero:  34.035.1.004
Mittaustietoja
Pinnankorkeus:  45,6 m 
Rantaviiva:  1,006 km 
Pinta-ala:  6,306 ha  
 fiSärkijärvi 
Särkijärvi on pieni suolampi, joka sijaitsee Eurassa Mestilän kylässä Satakunnassa ja kuuluu Eurajoen vesistön Vähäjärven valuma-alueeseen.
Maantiede

Järven pinta-ala on 6,3 hehtaaria ja sen halkaisija on 300 metriä. Rantaviivaa on siten vain kilometrin, joka puoliksi avosuota ja moreenipohjaista metsämaata.
Järven itäreunasta laskee oja Lamminjärveen. Läheinen Särkijärvensuo on ojitettu kokonaan ja kaksi sen laskuojaa kulkee Särkijärven kautta.
Ségala

| Ségala |
| --- | --- |
 Ségala
 Koordinaatit: 14°33′46″N, 10°58′24″W 
Valtio:  Mali
Alue:  Kayesin alue
Piiri:  Kayesin piiri
Hallinto:  
 – Hallinnon tyyppi:  maalaiskunta
Väkiluku (2009):  25 800
Infobox OKVirheellinen NIMI-arvo: 
Ségala on maalaiskunta ja sen keskuskylä Kayesin alueen Kayesin piirissä Malissa. Se sijaitsee Krigoujoen varrella 60 kilometriä Kayesista itään. Kunnassa on 25 800 ja keskuskylässä 2 500 asukasta (vuonna 2009).
Ségalan kunta rajoittuu lounaassa Kayesin alueen Diamoun, luoteessa Colimbinén, Maréna Diombougoun ja Séro Diamanoun, koillisessa Marintoumanian ja Kouniakaryn sekä kaakossa Bafoulabén piirin Tomoran, Sidibélan ja Bafoulabén kuntiin. Se on pinnanmuodostukseltaan tasankoa. Väliaikaisia jokia ovat Kirgou, Bodedji, Kanako ja Bagoré-kollé ja tulvajärviä Goundoumbé, Djoungo ja Djinkoulou. Ainoa pysyvä järvi on Magui. Seutu kuuluu Sahelin vyöhykkeeseen.
Kuntaan kuuluu 20 kylää. Asukkaat ovat soninkeja, fulbeja, khasonkoja ja bambaroita.
Ségalan kautta kulkee Kayesin ja Bamakon välinen maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, maissi, lehmänpapu, okra, bataatti ja vihannekset. Kotieläimiä ovat naudat, lampaat ja vuohet. Lisäksi harjoitetaan kalastusta, käsityöammatteja ja kaupankäyntiä.